En primera persona Archivos - CEIC Alfons el vell\nEN PRIMERA PERSONA: joves saforencs pel món\npor CEIC | Ene 1, 2019 | Conferències, En primera persona\nEnguany és ja el tercer any que el CEIC ALFONS EL VELL organitza “EN PRIMERA PERSONA: joves saforencs pel món”. Amb esta activitat volem donar veu a joves titulats que han eixit a l’estranger per continuar la seua formació o a la recerca de feina. Sovint, els que intenten treballar en altres països han esgotat les perspectives ací, o tot allò que els han oferit ha estat en condicions precàries.\nEn esta edició comptem amb tres joves que mostren tres situacions distintes, el que va emigrar i ha decidit tornat, el que ha trobat feina amb millors condicions que les que va trobar ací i la jove que ha decidit ampliar els seus coneixements en una universitat portuguesa.\nJoan Arjona Va estudiar Sociologia i Ciències Polítiques a la Universitat de València i Màster en dinàmiques territorials a la Complutense de Madrid. En 2013 va emigrar a Equador per treballar en intervenció social en barris marginals de Guayaquil. Ha sigut docent i investigador de la Universitat de Cuenca (Equador) de 2014-2017 i gerent de l’àrea social del Ministeri de Desenvolupament urbà i habitatge fins maig de 2018. Joan ens ha relatat la seua experiència en Guayaquil i com va poder comprovar que barris sorgits il·legalment anaven fent front i superant els entrebancs de tota mena, amb la solidaritat i l’esforç veïnal, fins a conformar urbanitzacions consolidades i estables. Per contra, algunes urbanitzacions projectades per l’Estat, alienades i despersonalitzades, esdevenen zones inhòspites envaïdes per la marginació i la violència.\nPer acabar Joan va justificar la tornada per raons de tipus familiar i emocional, alhora que ens va animar a visitar Equador, i gaudir dels atractius paisatgístics així com de les qualitats humanes dels habitants.\nPaula Soler ha estudiat un grau d’Ingeniara en disseny industrial i de producte a València. Durant la carrera va fer una estança a la Technische Universiteit Delft en Holanda. Paula va explicar en què consisteix la carrera que ha estudiat i ens va mostrar alguns projectes realitzats durant l’aprenentatge. En acabar la carrera va aconseguir treball però amb contractes abusius i precaris, fins que va decidir, fent un esforç personal i econòmic, traslladar-se a Milà per continuar formant-se en allò que li agrada.\nDesprés de dos anys acaba de finalitzar un màster de ‘Disseny de productes i serveis’ al Politecnico di Milano, Italia. També ens va fer un relat d’alguns dels treballs amb els quals ha participat durant el màster i que es dirigeixen al disseny de projectes que acullen tots els factors que intervenen en un servei. En pocs dies signarà un contracte de treball en Milà, per la qual cosa el seu futur immediat és quedar-se en Itàlia.\nMarta Miñana ha cursat el Grau i Master d’Arquitectura a la UPV. Després de sis anys de formació vol viure una experència diferent i és per aixó que en aquests propers mesos espera poder obtindre una beca Erasmus per realitzar pràctiques a Oporto.\nMarta va exposar el seu treball Fi de Màster, desenvolupat al districte de Beniopa. El projecte pretén donar resposta al conflicte social existent, mitjançant una cooperativa residencial per a persones majors amb l’objectiu de revitalitzar Beniopa.\npor CEIC | Dic 26, 2017 | Conferències, En primera persona\nEl dijous 28 de desembre és dura a cap la segona edició de la jornada de joves: En primera persona. En aquesta ocasió tindrà lloc en el Foment AIC a les 19.30 h. Es tracta d’un acte que reuneix a diversos joves de la Safor que estan destacant en el seu camp d’estudi o professional i que han estat recentment estudiant o treballant a l’estranger. La idea és donar a conéixer la seua tasca i la seua persona i que ens conten la seua experiència, motivació o perspectives de futur.\nEnguany els convidats són:\nCarme Vidal: Enginyera d’Obres Públiques per la UPV. Màster d’Ecosistemes Marins per la UPV-EPG. Treballa actualment en la construcció de gasoductes a Holanda.\nAnna Gomar (Gandia 1981) Llicenciada en Veterinaria per la UAB. Especialitzada en producció ovina. Promotora d’Esquellana, un projecte de recuperació de la llana d’ovelles valencianes i dignificar l’ofici de pastores i pastors.\nJoan Negre és Llicenciat en Història i Doctor en Arqueologia. . Ha treballat com a investigador a la Universitat Autònoma de Barcelona, la Universitat de Siena (Itàlia) i el Centre Austral d’Investigacions Científiques (Argentina), des d’on ha dirigit diversos projectes de recerca arqueològica a les Terres de l’Ebre, Castelló i Terra del Foc.\nIsabel Couchoud es iI·lustradora i artista vivint a Londres.Graduada per la universitat de Belles Arts de San Carlos (València) al 2014. Màster en Il.lustracio al Camberwell College of Arts (Londres) al 2017. Treballant de freelance des de 2017.\npor CEIC | Ene 7, 2017 | Conferència, Conferències, En primera persona\nEl 28 de desembre de 2016 se celebrà a Gandia la primera Jornada “En primera persona”. Una trobada que aprofitant els retorns nadalencs, pretén acostar les experiències i projectes de joves gandians i gandianes que estan desenvolupant els seus treballs i investigacions a altres llocs del món.\nEn aquesta primera trobada vam comptar amb David Pistoni, Tonet Durà, Miguel Vicedo i Pablo La Parra, en una taula moderada per la consellera del CEIC Alfons el Vell Anna Igualde. Durant 15 minuts, els quatre convidats van exposar les seues experiències i després es va encetar un debat-col·loqui, en què el públic va participar activament.\nEn l’exposició de David Pistoni vam poder conéixer com un grup de joves inicien un col·lectiu de treball i recerca per optar a projectes internacionals d’enginyeria amb èxit, fent palés la importància del treball cooperatiu i de creure en el talent del jovent. Tonet Durà ens va mostrar el procés d’edició i el seu treball a la sèrie infantil Gumball, en la que treballa, així com també quines són les possibilitat de l’art actual en l’animació, aplicant les noves tecnologies d’edició digital. Miguel Vicedo va destacar la importància de buscar en els països emergents nous nínxols de treball i també el seu treball en la promoció de nous talents en l’empresa General Electric.\nFinalment Pablo La Parra, després de fer paleses les dificultats de les humanitats i de la cultura en l’actualitat davant la caiguda del suport institucional, va explicar el seu treball de recerca “Europa, futur anterior”, que estudia la utilització de les imatges del segle XX en la creació de la consciència col·lectiva futura.\nUna Jornada exitosa que ens invita a seguir obrint les portes i les finestres de la nostra casa als joves de la Safor, tant els que hi són com els que han marxat, perquè ells han de ser els protagonistes del millor futur que tots volem.\npor CEIC | Dic 21, 2016 | Conferència, Conferències, En primera persona\nEl 28 de desembre de 2016, a la Casa de Cultura Marqués de González de Quirós de Gandia, el CEIC organitza la jornada-trobada “EN PRIMERA PERSONA» on quatre joves de la Safor que tornen a casa pel Nadal, compartiran amb nosaltres les seues experiències i projectes a l’estranger.\nL’acte començarà amb una breu exposició, de 20 minuts, dels projectes que desenvolupen tots quatre:\n-Miguel Vicedo ens parlarà de turbines d’última generació i del seu treball en General Electric (Houston)\n-Tonet Durà ens contara la seua experiència a Cartoon Network (Londres) com artista de fons i conceptes d’art.\n-David Pistoni de Makers UPV i del projecte «Hyperloop UPV».\n-Pau La Parra del seu treball de recerca: «Europa, futur anterior”.\nPosteriorment, es desenvolupa una taula redona, moderada per Anna Igualde, consellera del CEIC Alfons el Vell, on el públic assistent podrà interaccionar amb els invitats.


Aquesta pàgina Web és propietat d’ANNA VERDÚ i domicili a ALONSO MARTÍNEZ, 9 3r-2a 25300 Tàrrega (Lleida)\nPer a qualsevol consulta o proposta, contacti’ns a l’e-mail: info@avfisioterapia.com\nPer més informació dades fiscals enviar mail\nTots els continguts, textos, imatges, marques i codis font són de la nostra propietat o de tercers als que s’han adquirit els seus drets d’explotació, i estan protegits pels drets de Propietat Intel·lectual i Industrial.\nL’accés a la nostra pàgina Web es gratuït i no exigeix prèvia subscripció o registre.\nL’usuari ha d’accedir a la nostra pàgina Web conforme a la bona fe, les normes d’ordre públic i a les presents Condicions Generals d’ús. L’accés al nostre lloc Web es realitza sota la pròpia i exclusiva responsabilitat de l’usuari, que respondrà en tot cas dels danys i perjudicis que pugui causa a tercers o a nosaltres mateixos.\nTenint en compte la impossibilitat de control respecte a la informació, continguts i serveis que continguin altres pàgines web als quals es pugui accedir a través dels enllaços que la nostra pàgina web pugui posar a la seva disposició, li comuniquem que quedem eximits de qualsevol responsabilitat per danys i perjudicis de tota classe que pugessin derivar per la utilització d’aquestes pàgines web, alienes a la nostra empresa, per part de l’usuari.\nLa confidencialitat i la seguretat són valors primordials d’ANNA VERDÚ i, en conseqüència, assumim el compromís de garantir la privacitat de l’usuari en tot moment i de no recaptar informació innecessària. A continuació, li proporcionem tota la informació necessària sobre la nostra Política de Privacitat en relació amb les dades personals que recaptem, explicant-li:\nQui és el responsable del tractaments de les seves dades.\nFinalitat: Facilitar-li un mitjà perquè pugui posar-se en contacte amb nosaltres i contestar a les seves sol·licituds d’informació, així com enviar-li comunicacions dels nostres productes, serveis i activitats, inclús per mitjans electrònics (correu electrònic, SMS, WhatsApp), si marca la casella d’acceptació.\nConservació. Un cop resolta la seva sol·licitud per mitjà del nostre formulari o contestada per correu electrònic, si no ha generat un nou tractament, i en cas d’haver acceptat rebre enviaments comercials, fins que sol·liciti la baixa dels mateixos.\nFinalitat: Contestar a les seves sol·licituds d’informació, atendre les seves peticions i respondre les seves consultes i dubtes. En cas de rebre el seu Currículum Vitae, les seves dades personals i curriculars podran formar part de la nostra base de dades per participar en els nostres processos de selecció presents i futurs.\nLes dades personals sol·licitades son necessàries per gestionar les seves sol·licituds, donar-li d’alta com a usuari i/o prestar-li els serveis que pugui contractar, de manera que, si no ens les facilita, no podrem atendre’l correctament ni prestar-li el servei que ha sol·licitat.\nQualsevol persona pot retirar el seu consentiment en qualsevol moment, quan el mateix s’hagi atorgar pel tractament de les seves dades. En cap cas, la retirada d’aquest consentiment condiciona l’execució del contracte de subscripció o les relacions generades amb anterioritat.\nEn cas de divergències amb l’empresa en relació amb el tractament de les seves dades, pot presentar una reclamació davant l’Agencia de Protecció de Dades (www.agpd.es).\nNo ens fem responsables de la política de privacitat respecte a les dades personals que pugui facilitar a tercer per mitjà dels enllaços disponibles en la nostra pàgina web.\nLa present Política de Privacitat pot ser modificada per a adaptar-la als canvis que es produeixin en la nostra web, així com modificacions legislatives o jurisprudencials sobre dades personals que vagin apareixent, pel que exigeix la seva lectura, cada vegada que ens faciliti les seves dades personals a través d’aquesta Web.\nNo garantim que la disponibilitat del servei sigui continuat i ininterrompuda.\nL’USUARI té prohibit qualsevol tipus d’acció sobre el nostre portal que origini una excessiva sobrecàrrega de funcionament als nostres sistemes informàtics, així com la introducció de virus, o instal·lacions de robots, o software que alteri el normal funcionament de la nostra web, o en definitiva pugui causar danys als nostres sistemes informàtics.


10 consells per a detectar una fake news | Xarxa Punt TIC\nLes fake news és que tenen aparença de veritat però no ho són, por Pexels. 2021. Licencia: BY-SA\nLes fake news (o notícies falses en català) és definit per la mateixa Wikipedia com un “producte pseudo periodístic difós a través de portals de notícies, premsa escrita, ràdio, televisió o xarxes socials l'objectiu de les quals és la desinformació deliberada o l'engany”. Com podem identificar-les? Et donem alguns consells.\nLa gran dificultat de les fake news és que tenen aparença de veritat. En l'actualitat, aquestes notícies falses circulen per la xarxa amb la intenció de manipular als internautes, conduint hàbilment a l'error per a desprestigiar.\nPoden venir d'un mitjà de comunicació controlat per foscos interessos o poden sorgir “espontàniament” i transmetre's de manera viral. Normalment tenen temàtiques molt determinades, que podem agrupar en diferents blocs: polítiques, internacionals, guvernamentals, relacionades amb productes o empreses, personals. Així doncs, el primer senyal d'alarma és el fet de rebre una notícia suposadament rellevant que NO està en els mitjans de comunicació.\nConsells per a esquivar-les\n1. No confondre-les amb informació publicada en llocs satírics, com per exemple El Mundo Today: Com a persones usuàries, com podem descobrir si estem davant d'una informació veraç, falsa o en to d'humor? A continuació repassarem alguns indicis que poden facilitar-nos aquesta tasca: No confondre amb llocs satírics, com per exemple El Mundo Today. Curiosament, el terme fake news va néixer a l'albor de l'èxit d'aquesta mena de portals, l'objectiu dels quals és oferir una visió satírica sobre un fet concret.\n2. Verificar la font de procedència del portal: Existeixen cercadors per a detectar la procedència del portal de possibles notícies falses. Per exemple, Whois.icann.org o who.is et permetran esbrinar la data de creació del lloc. No és determinant per a les fake news, però si el contingut procedeix de països susceptibles de ser aliens al contingut tractat, o inclou algun terme sospitós, posa'l en quarantena.\n3. Mirar l'ubicació del servidor: Una altra pràctica per a descobrir fake news és recelar de llocs webs situats en paradisos fiscals o altres països de dubtosa reputació: eines com mustat t'ajudaran a esbrinar on està allotjat un domini.\n4. Estructura i escriptura: Errors gramaticals, fonts, backlinks… qualsevol indici és bo per a destapar a una fake news. Pot ser que els errors gramaticals tinguin cert toc d'humor, o simplement facin sagnar els teus ulls. Quan vegis un, sospita!\n5. Fixar-nos en com està escrit el propi contingut: Es tracta d'un contingut alarmista o apocalíptic? Posa en risc la reputació del protagonista de la història? A vegades existeixen raons ideològiques per a publicar un contingut fals… Sobretot si està lligat amb un esdeveniment de summa importància per a la seguretat, alguna cosa que en línies generals sempre estarà contrastat per les autoritats competents.\n6. Buscar en Google o en pàgines especialitzades en plagi: En realitzar una cerca a Google, podem veure quin tipus de suports s'han fet eco d'una informació, podent extreure un patró per a determinar la veracitat (o no) d'una informació. Així mateix, existeixen nombrosos recursos en línia que ens permetran detectar si un text ha estat publicat en altres suports, com per exemple Plagiarisma.Net o FairShare.\nA més a Google trobareu unes quantes aplicacions o extensions que filtren els continguts i detecten si es tracta d’una notícia potencialment falsa o no. Alguns exemples: Fake News Detector, ZenMate SafeSearch and Fake News Detector, Fake News Blocker, etc.\n7. Contrastar la informació amb la pròpia font: Per als professionals de la informació aquest últim aspecte no hauria de sonar aliè al seu dia a dia, si bé en aquests temps convulsos són molts els que han sacrificat els protocols en virtut de colpejar primer, generant risc de fake news.\n8. Consultar a experts sobre la matèria a tractar: Una altra manera de contrastar la veracitat d'una informació és acudir a persones expertes en la matèria tractada. Lobjectiu és eliminar qualsevol ombra de dubte sobre el contingut a replicar.\n9. Evitar la síndrome clickbait: Un titular cridaner pot ser un reclam per a generar trànsit i, per tant, ingressos publicitaris, encara que el contingut al qual faci referència no aporti cap valor o sigui fake.\n10. Desconfiar de llocs amb publicitat excessiva: Lligat al punt anterior, un suport amb formats publicitaris intrusius com popups o massa bigarrats pot ser susceptible d'allotjar fake news.


el bloc de francesc matas salla: Cròniques Palestines. Dia 12: Nablus\nCròniques Palestines. Brigada 21015 de Pau Sempre. dijous, 27 d’agost de 2015.\nÉs una ciutat bonica i amb molta vida. És la que millor conserva el seu casc antic. Es famosa pels seus sabons d’oli d’oliva i l’industria dels dolços. Hem pogut comprovar les dues coses, ja que hem visitat una fabrica artesanal de sabons i el propietari ens ha explicat la manera tradicional de producció. També algunes hem provat uns dolços boníssims que es diuen naftes.\nEl nostre guia local, Mustafà, ens ha portat al seu barri, Jasmine. Es un barri amb una forta resistència política i on van néixer alguns líders de faccions armades de Ammas i Al-Fatah, com ara els tigres negres i les àguiles vermelles.\nHem visitat un d’ells, el Balata Camp, el més gran de Cisjordania. Es va construir arrel de la Nakba i té 28.000 refugiats en un km2. La densitat fa que els refugiats hagin hagut de utilitzar tot l’espai per edificar, sacrificant la intimitat. Els carrers són molt estrets i no hi pot passar cap cotxe ni ambulància. Per tant, quan algú mor els familiars han de transportar el seu cos de terrat en terrat fins a sortir del camp.\nLa terra del camp no es propietat seva, si no de la UNRWA. És un camp molt actiu políticament, ja que va ser iniciador de la primera Intifada i un fort participant de la segona. Hi ha quatre escoles i una clínica, que compta amb només dos doctors.\nPosteriorment, ens hem desplaçat al centre de Nablus i hem visitat el Women Study Center, fundat l’any 1989, sobre tres eixos principals, llibertat, dignitat, igualtat.\nSegon el que ens han explicat, les dones es veuen afectades per dues situacions principalment, l’ocupació i el sistema patriarcal. Freqüentment, les dones lluiten en contra de l’ocupació i s’obliden de la seva pròpia situació. Una verdadera alliberació passaria per una solució justa a les dues problemàtiques.\nLa primera Intifada va ser un moment de forta unió entre dones i homes, on lluitaven colze a colze. Per després la situació ha empitjorat.\nPer aconseguir que les dones es trobin en una posició més igualitària, han creat programes establerts en fases. D’una banda, estudiar per adquirir formació i de l’ altre, aconseguir una feina que les independitzi. En el centre treballen també la pèrdua – de persones properes, de la llar etc – i té un projecte formatiu amb els nens sobre com protegir-se de agressions sexuals i treballa una visió de gènere igualitària dins de la societat. I un altre focus d’anàlisis son les dones divorciades, tracten de empoderar-les i treballar la imatge que la societat té d’elles.


La Generalitat confina les ciutats de més de 50.000 habitants durant els caps de setmana i festius\nEl president de la Generalitat, Ximo Puig, ha anunciat noves restriccions per a la Comunitat Valenciana, que entraran en vigor aquest dilluns, 25 de gener, i s’allargaran fins al pròxim 15 de febrer. Sens dubte, una de les més cridaneres ha sigut el tancament perimetral de les ciutats de més de 50.000 habitants durant els caps de setmana i festius.\nLes ciutats que es veuran afectades per aquesta mesura són: València, Alacant, Elx, Castelló, Torrevieja, Torrent, Orihuela, Gandia, Paterna, Benidorm, Sagunt, Alcoi, Sant Vicent del Raspeig, Elda-Petrer i Vila-real. El confinament s’aplicarà des de les 15.00 del divendres fins a les 06.00 del dilluns següent.\nAixí mateix, es prorroga el confinament perimetral de la Comunitat Valenciana, i es limiten les reunions socials tant en l’àmbit privat, com a públic.\nA més, Ximo Puig s’ha referit a l’evolució de la campanya de vacunació i a la necessitat de prioritzar en la immunització a persones en major situació de vulnerabilitat.


El colom d’Enreixat o Xorrera és un colom petit (250-320 g), de posat altiu i vertical, de formes arrodonides. Té un caminar lleuger, graciós i orgullós, elegant, com si anés de puntetes, mostrant els singulars remolins de plomes i guarniments que caracteritzen aquesta raça: per davant, el “collar”, la “pitrera” i els “pantalons”, i per darrere, la “crinera” del coll, i les “xarreteres” de l’espatlla. El seu frisat fa que sembli un colom rabassut. El més característic d’aquesta raça són els seus girs a les plomes. El més important és que sempre siguin simètrics i mai carregats cap a un costat. Té un caràcter tranquil, molt dòcil i familiar, sense gran aptitud per al vol. En el Xorrera s’accepten tots els colors, si bé han d’estar ben distribuïts i ser uniformes.\nLa Xorrera procedeix, molt probablement, de l’encreuament entre el primitiu colom autòcton de venera (o corbata), la Figureta i la Papatatxi o Caputxina, i la Milanesa o Arrissada, totes elles races molt esteses i preuades durant els segles XVII i XIX a les regions mediterrànies de llengua catalana –Catalunya, Balears i València-. És precisament de la Milanesa que va heretar el frisat de les plomes, i de la Papatatxi, el collar o còfia. Trobem les primeres referències a aquesta raça al segle XVIII amb el nom de “xorreres”, i al segle XIX, amb el de “valencianes”. No obstant, aquesta raça autòctona, s’ha estès àmpliament arreu del món amb el nom de Corbata Xinesa –el nom és purament comercial, sense cap relació amb la Xina-. Els primers exemplars descrits de Corbata Xinesa l’any 1865, a França i Alemanya, provenien de la península ibèrica. Aquests tindrien com a característiques el que es consideren dos defectes de la Xorrera: la grandària i la manca de frisats al dors.\nMalgrat que sigui una raça espectacular, hi ha pocs criadors que la mantinguin en un nivell suficient per als concursos, i es troben molts exemplars que tendeixen força a l’estàndard de la Corbata Xinesa. Actualment, aquesta raça d’avicultura artística, la podem trobar a Catalunya i en alguns punts d’Espanya (zona mediterrània i sud de la península ibèrica); també hi ha algun criador a França, Alemanya i Holanda.\nInstitucions que s’ocupen de la raça són: l’Associació de Criadors d'Aus "El Francolí" i el Club Català de Coloms de Races Autòctones. La podem veure anualment a: l’”Exposició Internacional d’Aus Ciutat de Valls” a Valls (Tarragona), que se celebra el tercer cap de setmana de gener; així com, en la trobada anual itinerant del Club Català de Coloms de Races Autòctones. També es pot veure en diverses exposicions que se celebren en la resta d’Espanya i sud de França.


El Govern Balear informa sobre una iniciativa per potenciar la desestacionalització laboral\nEl Govern balear ha convocat a les empreses i associacions de Menorca relacionades amb el sector turístic per a una reunió per informar sobre una mesura que vol potenciar la desestacionalització laboral. Concretament, es mantindran dues trobades demà dijous 4 d'octubre: una, a partir de les 10.30 hores a l'Ajuntament de Ciutadella, i una altra, a partir de les 16.30 hores, a la sala de plens del Consell Insular de la plaça Biosfera.\nI és que l'Executiu autonòmic ha aconseguit que les empreses de Balears dedicades al sector turístic que generin activitat productiva durant març i novembre de cada any i que iniciïn i/o mantinguin en alta durant aquests mesos l'ocupació dels treballadors amb contractes fixos discontinus, puguin beneficiar-se d'un 50% de bonificació en les quotes empresarials a la Seguretat Social per contingències comunes, així com pels conceptes de desocupació, FOGASA i Formació professional dels treballadors implicats.\nLa nova Llei 3/2012 de reforma laboral estableix en la disposició addicional dotzena aquesta mesura que vol potenciar la desestacionalització laboral, en un sector, com és el turístic, que a Menorca representa el 80% del seu PIB.\nLa consellera de Treball, Pilar Pons, han confirmat la seva assistència a aquestes trobades, que comptaran amb la presència del vicrepresident econòmic del Govern balear, Josep Ignasi Aguiló, i de la directora general de Treball i Salut Laboral, Juana María Camps.\n“Des de les diferents administracions venim fent feina per lluitar contra el problema de l'atur i açò passa especialment per oferir facilitats als empresaris turístics perquè puguin obrir els seus establiments fora de temporada i axí contribuir a dinamitzar l'economia en general de Menorca”, explica Pilar Pons.


Joventut - Ajuntament de Subirats\nLa Regidoria de Joventut treballa amb dos eixos fonamentals: la dinamització i la informació.\nA través del Servei de Joventut ens adrecem als joves del municipi, a les seves famílies i a qualsevol persona, institució i/o professional que treballi o tingui interès pels joves.\nLa metodologia de treball és participativa i per tant, la base del servei són les propostes que fan els joves i les seves famílies.\nEl Servei de Joventut és gratuït i obert a tots els joves de Subirats, d’entre 12 i 19 anys, a part de ser un punt de referència per a les famílies dels joves d’aquestes edats.\nEls Subijove estan ubicats a:\nOrdal – parc Dolors Vendrell\nSt. Pau d’Ordal – escoles velles\nUrb. Casablanca – al pis de baix del local social\nServei d’informació i assessorament per a joves (ocupació, formació, habitatge, salut, cultura i oci, associacionisme i mobilitat internacional)\nClasses de suport acadèmic i tècniques d’estudi\nActivitats, tallers i xerrades per a joves i famílies\nCessió de sales dels equipaments de Joventut\nInformació i/o tràmits de la Secretaria General de Joventut\nAprovació Inicial del Reglament regulador de l’ús interior i el funcionament dels bucs d’assaig musical ubicats a Sant Pau d’Ordal\nSIAJ – Servei d’Informacio i Assessorament per a Joves\nJoventut del Consell Comarcal de l’Alt Penedes\nGeneralitat de Catalunya – Joventut\nFacebook – Subijove\nInstagram – Subiratsjove


Bona feina! (JMarfany) : Sí que es pot?\nBarcelona en comú s’ha abstingut a l’hora de votar l’adhesió a l’AMI de l’Ajuntament de Barcelona. No censuraré l’actitud i la decisió que han pres com a organització. Són ben lliures d’actuar com millor creguin i amb l’estratègia política que considerin més adequada. Em limitaré a manifestar el meu desacord total amb els arguments que Jaume Asens va fer servir per justificar l’abstenció del grup.\nFins on jo sé, hi ha regidors independentistes a les files de Barcelona en comú. Fins on jo sé Jaume Asens mateix és independentista. Com s’entén, doncs, l’abstenció en bloc del grup? Argumenten que hp fan en om de la pròpia pluralitat que representen. És a dir, que la diversitat d’opinió dins del grup municipal es resol inhibint-se a l’hora de votar i adoptant aquell sistema que tant hem criticat de la “disciplina de partit”.\nMés sorprenent encara són els arguments utilitzats a favor de l’abstenció i contra l’AMI. Les paraules d’en Jaume Asens (ignoro si són de collita pròpia) són per emmarcar i poden ocupar un lloc d’honor al costat d’alguns discursos de determinada esquerra, aquella que fa servir la demagògia i el populisme que tant diuen menysprear.\nBarcelona en comú ha fet la seva pròpia interpretació de què és i què representa l’AMI i ens ha situat l’organització allà en els inicis del catalanisme polític a principis del segle XX, fins i tot una mica més enrere.\nA través de l’AMI, per a Barcelona en comú, emanen els valors propis de la Catalunya del romanticisme, de la Catalunya clerical, de la Renaixença (amb Jacint Verdaguer al capdavant) dels polítics de la Lliga, de Torras i Bages, etc. La Catalunya conservadora i carrinclona que, pel que es veu, representen més de 750 ajuntaments adherits a l’associació com, per posar un exemple, Castelldefels, Martorell, Molins de Rei o Berga.\nParticularment, em sento orgullós de ser hereu d’aquesta Catalunya que Barcelona en comú sembla menysprear. Com també em sento orgullós dels valors republicans que em va traslladar el meu pare i de tot el que representen.\nEm sento orgullós de tots els que han lluitat per la llibertat: des dels Angelets de la terra, ja durant el segle XVII, fins a l’independentisme modern, tot passant per la gent que es manifestava a les barricades liberals democràtiques del segle XIX amb els crits d’«independència» i dels diversos intents de proclamació, a Catalunya, d’un Estat propi (des del 1835, però especialment el 1873 amb Baldomer Lostau, el 1932 amb Francesc Macià i el 1934 amb Lluís Companys). També d’en Salvador Seguí, aquell que deia: “a nosaltres, els treballadors, la independència de la nostra terra no ens fa por”; d’en Francesc Layret, de l’Assemblea de Catalunya... i de tants altres.\nCrec fermament que la independència és un valor abstracte. La independència no té ideologia (o en té moltes). No és de dretes, ni de centre, ni d’esquerres. No és clerical, però tampoc és antireligiosa. No és patrimoni d’en Verdaguer, però tampoc d’en Salvat Papasseit.\nLa independència, crec que ho sabeu molt bé, és únicament una eina per intentar canviar la societat. Segurament la millor eina de què disposem. I només la farem possible a través de la força de la gent, disposant d’una gran majoria social.\nI la independència, que comportarà la construcció d’un nou país, serà possible el 27-S. I ho serà perquè hem sabut construir aquesta gran majoria social, àmpliament transversal, d’ideologies i valors diferents que hi donarà suport a través del seu vot.\nEtiquetes de comentaris: AMI , Barcelona en comú , independència , Jaume Asens


Muro implanta el cinqué contenidor | ARA Multimèdia\nL'Ajuntament té preparats per a repartir 500 poals de 20 litres als veïns, i altres 50 de 120 litres per als bars i establiments de menjars. També 600 claus per als nous contenidors, que estaran tancats.\nA partir del pròxim 29 de gener, els veïns de Muro seran dels primers en la província en poder llançar les deixalles orgàniques en el seu propi contenidor, el marró. Això sí, ho farà qui vulga i estiga conscienciat, perquè és totalment voluntari. Els veïns han de sol·licitar participar omplint un formulari, i l'Ajuntament els donarà un poal, bosses compostables, i la clau dels contenidors marrons que s'instal·laran pel municipi. Tots els interessats han d'acudir a l'Ajuntament, l'Oficina de Medi Ambient, o a la reunió informativa del pròxim 28 de gener.\nS'instal·laran un total de 28 contenidors al terme municipal, normalment al costat de la resta de contenidors. L'horari per a tirar la brossa és de 20 a 00 hores, i es demana que es llance en bosses tancades, preferiblement compostables. Amb les restes es farà compost. El consistori ha preparat 500 poals de 20 litres per a repartir entre els veïns, i 50 poals de 120 litres per a bars i establiments de menjars. També tenen 600 claus per als contenidors. El fet que estiguen tancats és per intentar assegurar que l'utilitzen gent conscienciada i no es llancen deixalles que no toquen, ja que invalidarien les altres restes per a ser tractades.\nKike Pacual, regidor de Serveis Municipals, diu que "busquem un futur sostenible, actuant local però pensant global. Tot per complir els objectius de l'agenda 2030, en concret el 12, de consum i producció responsable. A banda de la legislació, ens hem de posar les piles tots els ciutadans, i els residus que generem és un bon principi".\nMultitudinària inauguració de la Fireta de Sant Antoni de Muro pendents de l'oratge


El president de la Generalitat es reuneix amb la presidenta del Consell Comarcal i alcaldesses de la comarca\nEl gabinet de presidència de la Generalitat de Catalunya s’ha reunit amb la presidenta del Consell Comarcal i amb les alcaldesses de Figueres, Vilafant i Roses, aquest dilluns 3 d’agost. La trobada telemàtica ha servit per posar en comú les inquietuds que generen els brots de la Covid-19 que s’han produït a la comarca i fer seguiment de la situació.\nLa incidència del coronavirus a l’Alt Empordà està tendint a l’estabilització gràcies als esforços que han fet tots els municipis amb casos de Covid-19, especialment Figueres i Vilafant, que van implementar mesures amb celeritat, abans que ho fes el Procicat. La presidenta del Consell Comarcal, Sònia Martínez, remarca que, malgrat la situació, la comarca és segura i pot rebre visitants, posant en relleu els efectes negatius que produeixen les mesures restrictives que s’han anunciat a altres països i que conformen una imatge que no s’ajusta a la realitat.\nLa setmana passada es va realitzar un Consell d’alcaldes amb el delegat del Govern de la Generalitat a Girona, Pere Vila, (que també ha estat present a la reunió amb el president Torra) per donar veu als alcaldes i alcaldesses de la comarca.


Salou se suma al Dia Internacional de les Dones — Ajuntament de Salou\nSalou se suma al Dia Internacional de les Dones https://www.salou.cat/ca/noticies/salou-se-suma-al-dia-internacional-de-les-dones-10746 https://www.salou.cat/ca/noticies/salou-se-suma-al-dia-internacional-de-les-dones-10746\nTambé s’ha presentat el segon Pla d’Igualtat municipal a la ciutadania encaminat a aconseguir la igualtat entre homes i dones\nL’Ajuntament de Salou, a través de la Regidoria de Benestar i Serveis Socials, s’ha volgut sumar al Dia Internacional de les Dones. Així, un any més, la sala costa Daurada ha estat l’encarregada d’acollir l’acte que ha començat a les 12 hores amb la benvinguda i presentació a càrrec de la regidora de Benestar i Serveis Socials, Estela Baeza. A continuació s’ha procedit a la lectura del manifest a càrrec de les tècniques i tècnics que han participat en la redacció del 2n Pla Local d’Igualtat.\nTot seguit, la tècnica de l’àrea, Sonia López, ha procedit a la presentació del II Pla Local d’Igualtat, un programa quadriennal que ha de promoure i desenvolupar les polítiques municipals per a la igualtat entre homes i dones a la ciutat. Aquest nou Pla tindrà una vigència de 5 anys (2015-2019) i preveu l’elaboració d’un Pla de Treball Anual amb les accions prioritàries, així com una memòria anual per a l’avaluació i el seguiment.\nAquest pla facilita la participació i el treball en xarxa dels agents implicats en les polítiques de gènere i igualtat al municipi. Segons ha explicat la regidora d’Acció Social, Estela Baeza, a través del document s’han articulat mesures basades en 8 línies estratègiques d’intervenció: Educació i Formació; Treball i ocupació; Salut i qualitat de vida; Benestar social; Relacions lliures de violència; Cultura, associacionisme, lleure i esports; Urbanisme, mobilitat i seguretat; Transversalitat de les polítiques de gènere i igualtat. I en cada una d’elles es descriuen quines mesures es planifiquen durant el període 2015-2019 en relació a la igualtat de gènere.\nEn cadascuna de les accions plantejades, s’especifiquen quins són els resultats esperats, els indicadors d’avaluació i els departaments responsables. El calendari previst inicialment és la corresponent a 2016 (Pla de Treball anual) i el pressupostos s’aniran planificant d’acord amb la priorització i les necessitats de treball.\nL’alcalde, Pere Granados, ha estat l’encarregar de tancar l’acte on ha expressat “la voluntat i el compromís institucional de continuar treballant en aquest sentit, i proposa una igualtat respectuosa amb la diversitat i integradora de les especificitats de cadascú, amb mesures transversals i accions positives amb perspectiva de gènere, que permetin corregir algunes pràctiques socials, i contribueixin a l’eradicació de les desigualtats”.\nEl Pla local d’Igualtat comptarà amb els seus òrgans que es basen en la Comissió d’Igualtat, la Comissió Política, el Grup Motor i diferents Taules de treball. Aquesta es basa en una extens treball de camp en el que s’han recollit fins a 36 propostes tècniques realitzades entre 24 tècnics i tècniques del municipi.\nRecordar que aquesta tarda a partir de les 16.30 hores, tindrà lloc la projecció d’una pel·lícula, a càrrec del Grup de Dones de Salou, a la mateixa Sala Costa Daurada.


'La ciutat' de Martin Crimp reflexiona sobre la dimensió social i humana de la crisi - El Gerió Digital\nLa sala gracienca prolonga el vincle iniciat amb el dramaturg anglès fa sis anys amb 'El camp'\nA l'esquerra, el director Víctor Muñoz. Al fons, els actors Joan Carreras, Míriam Iscla i Sílvia Bel © ACN\nTal i com explica el seu director, l'obra "podria confondre's amb una història tradicional anglesa, però està amanida d'una sèrie d'elements" que inquieten l'espectador i provoquen que es pregunti constantment si està entenent el que realment passa.\n"Aquesta raresa facilita que el final de l'obra esdevingui una reflexió de cap a on estem anant com a societat". Per ser exactes, és aquesta raresa però també un gir narratiu el que expliquen de forma definitiva tot el 'subtext' de l'obra.\nEn essència, 'La ciutat' és la història d'una parella inicialment feliç, l'estabilitat de la qual comença a trontollar el dia en què el marit perd la seva feina, coincidint amb l'enamorament de la dona d'un escriptor erudit. Com s'ha dit, però, aquesta és només la façana de la narració.\nEn tot cas, el dramaturg britànic Martin Crimp no ofereix una resposta clara a la pregunta sobre el destí de la societat, simplement posa sobre la taula la gravetat dels canvis socials produïts arrel de la crisi econòmica global. I ho fa, malgrat tot, "d'una manera distesa i gens transcendental", en paraules de Muñoz.\nDirector, traductor, i seguidor de Crimp\nL'ajudant de direcció de la Sala Beckett i responsable de 'L'Obrador' d'aquest espai escènic del barri de Gràcia, Víctor Muñoz, no és només el director de 'La ciutat' sinó també el traductor de l'obra.\nSobre la tasca de traduir i adaptar aquest text, Muñoz admet les dificultats que ha tingut. "Sembla un text molt senzill, apunta, de la mateixa manera que a escena sembla que no passi res d'excepcional a primera vista. Però t'adones que hi ha un 'joc', i que cal anar amb molt de compte per saber traslladar al català els moments d'ironia o sarcasme, i saber plasmar aquelles situacions aparentment intranscendents".\nLa Beckett i Crimp, una relació històrica\nEl director de la Sala Beckett, Toni Casares, ha confirmat que la relació del britànic Martin Crimp amb el teatre no és casual. Casares ha definit el dramaturg anglès com "el més interessant del teatre anglès contemporani" i l'ha batejat com "l'hereu de Harold Pinter".\nCasares ha reivindicat la seva manera d'escriure teatre, amb textos carregats de profunditat i de missatge, sota una aparença formal amable. Aquesta no és la primera vegada que la Beckett programa textos de Crimp. Va ser l'any 2005 quan l'espai escènic va presentar les obres 'Atemptats contra la seva vida' i 'El camp', del dramaturg anglès, i posteriorment la sala va oferir un curs de lectures dels seus textos.\nAl respecte, i més enllà de declarar el seu entusiasme envers Martin Crimp, Casares també ha apuntat que a la Sala Becket "li agrada tenir autors habituals


cinema | dietarihumbert\nElogi del periodisme\nPosted in cinema, cultura, drets humans, mitjans de comunicació, Països Catalans, periodisme, teatre on Juliol 18, 2011| Leave a Comment »\n“Marianne2”, el digital del setmanari francès “Marianne”, publicava a començaments de juny (4 de juny) una informació –“Le blues des journalistes”– a partir de la ressenya d’un estudi sobre “el treball real dels periodistes francesos”, esadir, que treballen en territoris sota sobirania de la República Francesa, i doncs també els nostres connacionals de la Catalunya del Nord. L’estudi, fonamentat en una enquesta a la qual han respost 1.070 periodistes, l’ha fet “Technologia”, un gabinet especialitzat en la prevenció dels riscos professionals, a instàncies del Syndicat National des Journalistes. Molt significatiu, doncs.\n“La professió en el seu conjunt –conclou Regis Soubrouillard, autor de la informació – se sent en situació de fragilitat”. Diu que l’estudi presenta un periodista que treballa com a “auxiliar de la democràcia”, però que alhora és un “treballador cansat, preocupat i confús” que “permet distingir en el rerefons el paisatge d’una democràcia en plena confusió”. Deixant a banda les especificitats de l’exercici de la professió als territoris sota sobirania francesa, val la pena remarcar algunes línies de fons que compartim també aquí i que són en la base d’aquesta sensació de fragilitat i confusió: l’evolució del consum de la informació, que fa difícil distingir si l’usuari cerca una altra informació, en demana un tractament diferent o només busca una manera diferent de consumir-la; la degradació i precarització del treball, fins arribar a l’externalització; la ruptura tecnològica, que fa competir els periodistes amb d’altres ciutadans que parasiten, curtcircuïten o alimenten la seva funció de mediador de la informació…\nL’informe és molt ric en dades i matisos (podeu trobar aquí l’informe sencer) i no és pas aquest el lloc de fer-ne un resum més ampli. Sense posar en qüestió l’evidència de com incideixen els canvis profunds que viu i ha viscut aquests darrers anys l’exercici del periodisme (i els que ens esperen encara), se m’ìmposa un dubte de fons: si aquesta confusió que caracteritza avui la feina del periodista és una novetat tan radical com sembla. Vist en la perspectiva dels meus anys d’exercici d’aquesta feina apassionant, és bo relativitzar la confusió actual. Des que neix el periodisme de masses, la professió ha estat sotmesa a canvis constants i profunds. Tants com ha provocat la incorporació de noves tecnologies i condicions socials a la nostra feina –fugaç, per definició– de mediadors socials en l’exercici de la llibertat d’informació i expressió.\nTinc la impressió que la fragilitat i confusió que detecta l’informe –agreujada o atenuada segons els temps– és un component essencial de l’ofici. I aquesta és una de les causes que el fan tan apassionant per qui l”assumeix com a propi. Sempre m’ha fascinat el missatge de “Primera plana”, l’obra de teatre de Ben Hecht y Charles MacArthur, tantes vegades portada al cinema i representada fa vuit anys al Teatre Nacional de Catalunya dirigida per Sergi Belbel Quan donava classes de primer a la Facultat de Periodisme solia començar el curs amb un exercici de redacció a partir de la projecció de la versió que en va fer Billy Wilder, que segueixo considerant la millor. El sarcasme amb què l’autor tracta la fauna periodística –i política– que la protagonitza té com a punt i final un missatge en profunditat, redemptor per al nostre ofici: sense el testimoni dels periodistes, Earl, pobre diable condemnat a mort però indultat pel governador, hauria estat executat en benefici dels interessos dels polítics locals.\nSempre he considerat aquest missatge un dels millors homenatges a la llibertat d’expressió i informació, i a la raó de ser de la nostra professió. Per molt miserables que els periodistes siguem com a persones, la nostra feina –i doncs la nostra responsabilitat– és indestriable d’una societat que vol ser lliure. Aquesta és la causa profunda de la nostra confusió: més enllà dels canvis socials i tecnológics, ens enfrontem a la magnitud del repte des de la nostra fragilitat i la del nostre ofici. Reivindiquem, doncs, aquesta feina apassionant i sempre nova, enfortim-la i critiquem-ne la pràctica quotidiana perquè respongui de debò a la seva funció social. El mateix objectiu ens ha d’orientar en temps plaents o confusos, però potser no tant com ens ho semblen si no els mirem amb perspectiva. Sense deixar que la mandra guanyi a la constància.\n(Article publicat a mèdia.cat el 12 de juliol del 2011)\nDemà comença el 5è Zinemaldia, festival de cinema basc a Barcelona\nPosted in èuscar, Barcelona, cinema, colonialisme, cultura, dones, drets humans, esquerra abertzale, euskal herria, euskara, euskera, història, imperialisme, independentisme, Iparralde, llengua basca, Memòria històrica, Navarra, Països Catalans, pais basc, política, repressió on Mai 6, 2010| Leave a Comment »\nHe rebut aquesta convocatòria que crec molt interessant de difondre:\nA sota trobareu el missatge que estem enviat per la promoció del festival de cinema basc que comença aquest divendres. Entre altres, es projectarà “Itsasoaren alaba” que comptarà amb la presència de Txema Uriarte (productor) i Haize Goikoetxea (protagonista [pendent de confirmar]).\nAbans que l’Haize complís dos anys, els GAL van matar al seu pare, el refugiat Mikel Goikoetxea, “Txapela”. Sense tenir el més mínim record seu, vint-i-cinc anys després ella comença a preguntar. “Itsasoaren alaba” és el testimoniatge d’un exercici de memòria. Embastant els testimoniatges de qui li van conèixer, l’Haize descobrirà a poc a poc al seu pare i la seva època, barrejant diferents mons i sensacions, i convertint a l’espectador en testimoni del seu irrepetible viatge a les pròpies arrels.\nÉs per això que us agrairíem que féssiu difusió tant d’aquesta projecció com del festival i us convidem a assistir-hi.\nTrobareu més informació a http://blog.euskaletxeak.org/zinemaldia/dossier_de_premsa.pdf\nZinemaldia’10, festival de cinema basc a Barcelona\nEl proper divendres comença el 5è ZINEMALDIA, el festival de cinema basc a Barcelona organitzat per l’Euskal Etxea. Tindrem entre nosaltres curtmetratges, pel·lícules de temàtica gai, comèdies, documentals etc. Podrem gaudir a més de la presència de la directora Aizpea Goenaga i el productor Txema Uriarte, entre altres.\nEl programa complet es troba al següent link: http://blog.euskaletxeak.org/zinemaldia/dossier_de_premsa.pdf\nPer més informació: barcelona@euskaletxeak.org i/o 933102200/616820230 (Aitor)\nTambé podeu trobar el programa a l’Agenda de la web de l’Euskal Etxea de Barcelona. “Isasoaren alaba” està anunciada per a dimecres vinent, 12 de maig, a les 8 del vespre. Aquí en podeu veure el trailer.


Notícies - Tres vessants d'Espriu protagonitzen la 9a edició de les Lectures a la Fresca\nTres vessants d'Espriu protagonitzen la 9a edició de les Lectures a la Fresca\nBru de Sala: 'El grau de coneixement dels catalans sobre Espriu fins ara era d'un dos' (10/jun/13)\nQuatre hores de lectura de textos d'Espriu per homenatjar l'escriptor (24/abr/13)\nRamon Balasch: 'Espriu obria als creadors les portes de casa seva' (10/abr/13)\nLa ciutat s'organitza per demostrar l''orgull ciutadà' per l'Any Espriu (20/feb/13)\nAlguns dels col·laboradors de les 'lectures' a la plaça de Barcelona / Font: Localpres\nel 25/jun/13 Judith Cañamares Cultura PDF\nEl cabaret, la comèdia i la tragèdia d'Espriu protagonitzen la 9a edició de les Lectures a la Fresca, organitzada pels Amics de Pedra i Sang. La iniciativa, que tindrà lloc a diverses places, s'acompanya d'un vano creat per Lluís Ribas que simbolitza en clau local l''Esther espriuenca'. Cugat.cat col·labora en aquesta proposta.\nEnguany, la 9a edició de les Lectures a la Fresca se centra en l'obra d'Espriu, en l'any de commemoració del centenari del naixement de l'autor. Una iniciativa organitzada pels Amics de Pedra i Sang que enguany 'estrenen' la renovada plaça de Barcelona amb la primera obra, el cabaret literari 'Sinerama', que tindrà lloc dijous 4 de juliol a les deu de la nit. A aquesta actuació li segueix una doble programació dijous 11 de juliol també a les deu de la nit a la plaça de l'alcalde Magí Bartralot, que acollirà 'Quim Federal' i 'Primera història d'Esther'. El cicle clourà amb la tragèdia d''Antígona' dijous 18 de juliol a la mateixa hora. L'espai dels Castanyers dels Jardins del Monestir serà l'escenari d'aquesta darrera actuació.\nLa coordinadora de les Lectures a la fresca, Dolors Vilarasau, ha remarcat que habitualment la gent té una visió parcial de Salvador Espriu i amb aquesta edició es vol trencar amb la idea d'Espriu com un home seriós triant tres obres molt diferents.\nNormalment dels autors la gent té una visió parcial, d'Espriu com d'un senyor seriós. Era un senyor irònic i amb una estètica grotesca. Volíem començar 'estripant' Espriu.\nEl comissari de l'Any Espriu, Xavier Bru de Sala, ha destacat la nostra ciutat com un dels municipis més actius en la commemoració d'aquesta efemèride.\nTall incrustat: Xavier Bru de Sala\nSant Cugat és una vila espriuana per excel·lència i ho està demostrant amb un seguit d'iniciatives que enalteixen l'Any Espriu i la figura d'Espriu.\nEl vano que acompanya les Lectures a la fresca d'enguany ha estat dissenyat per l'artista local Lluís Ribas, que ha creat un vano 'auster' amb el personatge d'Espriu Esther, com a protagonista. Ribas també ha picat l'ullet posant l'accent local amb una arracada que representa la rosassa del Monestir, i les lletres que reflecteixen el món del còmic.\nTall incrustat: Lluís Ribas\nVaig voler fer un vano auster. Vaig fer una Esther guapa, simbolitzada amb la rosassa del Monestir. Simbolitzant les aportacions novedoses d'Espriu he fet un joc de lletres altes, baixes i del revés.\nCugat.cat col·labora amb aquesta iniciativa. El seu director, Miquel Herrada, ha recordat les paraules de Bru de Sala i ha manifestat que Sant Cugat sigui una de les ciutats capdavanteres de l'Any Espriu diu molt del municipi, alhora que ha subratllat que el mitjà multimèdia sempre està al costat de propostes culturals com aquesta.\nSant Cugat és un dels municipis capdavanters de l'Any Espriu. Això diu molt de la ciutat, de la seva riquesa cultural i del seu dinamisme. Com a mitjà públic estem al costat d'aquestes iniciatives.\n40 actors i col·laboradors participen en el cicle Lectures a la Fresca, que enguany manté l'aportació municipal de 6.000 euros, que també cobreix les despeses de les Tertúlies amb Amics que van finalitzar la setmana passada.


UN CAP DE SETMANA A GOMBRÈN – FEBRER 2011 – Dominiques de l'Anunciata\nInici Noticies Ultimes noticies UN CAP DE SETMANA A GOMBRÈN – FEBRER 2011\nUN CAP DE SETMANA A GOMBRÈN – FEBRER 2011\nEl silenci ens fa ser persones\nEl passat cap de setmana, dies 26 i 27 de febrer, vam celebrar un recés a la casa natal del Pare Coll a Gombrèn. La trobada va començar el dissabte al vespre i la convivència durà fins acabat el dinar del diumenge.\nEn aquest retrobament de persones conegudes vam poder gaudir meditant sobre la importància del regal de la vida, fruit de l’amor dels nostres pares. Amb el silenci al voltant nostre, la reflexió anava prenent forma juntament amb la llum de les espelmes, el vent i els sons dels animals a l’exterior, la neu… arribant així a la pregària final.\nTot aquest cúmul d’experiències van sorgir gràcies al SILENCI. Vull donar rellevància a aquesesta paraula perquè és necessari que cadascú de nosaltres dediquem uns instants a viure amb el silenci, entendre’l, sentir el que ens vol dir i el que ens demana. Quan som capaços de desxifrar els secrets del silenci, podem arribar molt lluny, i arribar molt lluny significa poder ser a prop de la felicitat. Pol Valls\nAnterior INAUGURACIÓ PLACETA SANT FRANCESC COLL\nSegüent QUARESMA 2011


Colau trasllada al Govern que “no es pot repetir” un confinament comarcal a Barcelona pel risc d’aglomeracions – La Manyana\nColau trasllada al Govern que “no es pot repetir” un confinament comarcal a Barcelona pel risc d’aglomeracions\nL'alcaldessa demana revisar la situació perquè les restriccions de mobilitat siguin d'àmbit metropolità\nACN / Pla mitjà de l'alcaldessa Ada Colau durant una reunió el dia 1/03/2021\nL’alcaldessa de Barcelona, Ada Colau, ha traslladat al Govern que “no es pot repetir un confinament comarcal a la ciutat de Barcelona”. Segons ha dit en declaracions a beteve, la Generalitat ha convocat el món local per comunicar la intenció de tornar al confinament comarcal i se’ls ha informat que els ingressos a les UCI estan pujant. Ha estat en aquest context que Colau ha demanat tenir present la densitat i la singularitat de la ciutat. “Ja hem comprovat en ocasions anteriors que si es fa un confinament comarcal es produeixen aglomeracions perilloses per a la salut pública”, ha dit. Per això, el govern municipal demana que en el cas de Barcelona el límit de mobilitat sigui tot l’àmbit metropolità i no la comarca del Barcelonès.\nSegons Colau, si no es té en compte el context es poden repetir aglomeracions en espais com les platges, el Born o Collserola, que han fet “patir”. “Jo no vull discutir que s’hagin de prendre mesures”, ha precisat l’alcaldessa, que ha reiterat però que les restriccions no poden tenir l’efecte contrari.\nEl coordinador nacional d’ERC, Pere Aragonès, va emplaçar ahir JxCat a tancar un acord per formar Govern i a “no...


El torneig de tennis platja guanya participants – Vilassar Ràdio\nEl torneig de tennis platja guanya participants\nEl tennis platja guanya adeptes a Vilassar de Mar. Dissabte al torneig de tennis platja organitzat per la regidoria d’Esports de l’Ajuntament van participar 32 parelles, 9 més que l’any passat. Aquest diumenge la platja tornarà a ser escenari d’un altre torneig, en aquesta ocasió pensat per a professionals.\nLa platja de Palomares va ser l’escenari del torneig que per sisè any organitzava l’Ajuntament de Vilassar de Mar amb l’objectiu de promoure l’esport a l’estiu. El nombre de participants, 64, agrupats per parelles, va ser superior a l’any passat i mostra l’afició que aquest esport va despertant entre els vilassarencs.\nAquest diumenge 27 de juliol s’ha organitzat un altre torneig sota l’organització de l’empresa Opencor SA. Es tracta del 6è torneig de tennis platja Opencor S.A., que tornarà a tenir com a escenari la platja del Palomares i anirà destinat a professionals o persones amb un nivell molt alt.\nNotícia anteriorÈxit de públic al tastet d’estiu\nSegüent notíciaA l’estiu, obres per millorar els centres educatius


IES INCA ORIENTA: UNA MANERA SENZILLA D’ESTUDIAR\nUNA MANERA SENZILLA D’ESTUDIAR\n... i de millorar el teu aprenentatge i de treure més bones notes i d’estar més a gust a classe...\n1. FER ELS DEURES CADA DIA.\nÉs imprescindible fer els deures. Els professors us donen activitats per fer a casa i donen per suposat que les fareu. Però fer els deures no sempre és fàcil. Moltes vegades no s’entenen, no es saben fer o no surten a la primera. De fet, si els sapiguessis fer sempre, si fossin sempre fàcils, no tendria sentit que te’n donassin els professors. Per què t’haurien de donar per fer a casa unes activitats que ja saps fer?\nAl contrari, els professors donen deures per reforçar el que s’ha fet a classe i que encara no ha quedat del tot clar, per practicar coses que no es dominen o, simplement, que no es saben fer encara, per a que et topis amb les dificultats naturals que apareixen a l’hora d’aplicar uns coneixements que encara no tens consolidats. És normal, per tant, que et costi fer els deures. Si no suposes cap esforç, no caldria fer-ne, ja els sabries fer.\nEn definitiva, els deures serveixen per aprendre. I aprendre sempre requereix una mica de voluntat i d’esforç, no ens enganyem. El que es diu veritablement fer els deures (aprendre fent els deures) només et serà possible si prens una actitud activa davant d’ells, t’espaviles, assumeixes la responsabilitat de fer-los i de fer-los bé i, sobretot, cerques la manera de resoldre els dubtes i les dificultats que inevitablement et plantejaran.\nI de quina manera pots resoldre els dubtes i dificultats que et plantegen els deures? Alguns alumnes, simplement, a la primera que es topen amb una dificultat ho deixen córrer, la qual cosa no serveix de res, és clar: només fan els deures que ja saben fer, i si no els saben fer, els deixen, amb la qual cosa no aprenen res.\nMolts altres alumnes el que fan és demanar immediatament ajuda als pares, a algun germà o germana o a un professor particular abans que intentar-ho resoldre individualment. En certa manera, es desentenen de les seves responsabilitats individuals si van sistemàticament a altres persones per a que els resolguin els seus dubtes i les seves dificultats. Si sempre ho fan així, no n’aprendran mai. Si no hi ha un intent previ de resoldre la situació per un mateix, utilitzant els materials dels que disposes, de poc servirà que una altra persona t’intenti ajudar. Qui t’ajudi potser et dirà com has fer l’activitat, la qual cosa, per altra banda, segurament ja havia fet el teu professor a l’aula; i si no saps fer-la, probablement l’acabarà fent ell per mostrar-t’ho, però l’activitat l’haurà feta ell, no tu. Si la cosa es queda aquí, de poc haurà servit.\nDavant les dificultats, abans que qualsevol altra cosa, cal posar en marxa una sèrie d’estratègies personals. Cal afrontar INDIVIDUALMENT les situacions en les quals no entens una activitat o no saps fer-la. Algunes d’aquestes estratègies són de sentit comú: llegir l’enunciat de l’activitat una altra vegada, consultar el llibre de text en el tema corresponent i cercar-hi la informació que ens falta en el propi text, en exemples, en il·lustracions... (les activitats que us donen els professors normalment tenen com a referent un determinat tema del llibre), consultar els apunts que hagis pres, mirar activitats semblants que hagis fet prèviament a classe i que puguis utilitzar com a model, etc.\nSi utilitzes aquestes estratègies (i hi dediques el temps necessari, és clar) sabràs fer els deures. Si, així i tot, alguna activitat et resulta molt complicada i encara no surt del tot bé, no passa res greu: quan la corregeixis a classe o algú te l’expliqui (ara sí) ho entendràs amb facilitat, ho captaràs ràpidament, perquè la feina prèvia que hagis fet individualment a casa farà que estiguis en la millor disposició d’entendre i d’aprendre el que encara et mancava.\nEn definitiva, si fas els deures cada dia entendràs els continguts de les diferents matèries, aprendràs coneixements nous, aprendràs a fer coses que abans no sabies fer i, conseqüentment, estaràs més a gust a les classes i tendràs millors notes. Si, al contrari, no fas aquesta feina individual és segur que tendràs moltes més dificultats de comprensió, no aprofitaràs tant les classes, hauràs de fer molts més esforços per arribar a tenir un rendiment acceptable, probablement t’avorriràs i et desmotivaràs...\n2. REPASSAR CADA DIA EL QUE S’HA FET A LES CLASSES.\nDèiem que fer els deures és una manera d’aprendre i, conseqüentment, d’estar més ben preparat pels exàmens i de millorar el rendiment acadèmic. Si cada dia tenguessis deures de totes les assignatures i sempre els fessis, estaries perfectament preparat per afrontar qualsevol examen en qualsevol moment. Però no sempre et donen deures de tots els continguts ni de totes les assignatures. De fet, molt sovint, no te’n donen o, almenys, no cada dia. Així, molts continguts no els treballes amb els deures però són igualment importants i són igualment matèria d’examen.\nEstudiar només un dia o dos abans de l’examen no basta. No es pot tenir la pretensió d’aprendre en unes hores allò que els professors han anat explicant des de fa 2, 3, 4 setmanes i no s’ha tornat a veure o no s’ha repassat. Si no s’ha treballat amb els deures o no s’ha repassat, és probable que no ho entenguis, per molt que estudiïs, un dia o dos abans de l’examen, malgrat fins i tot estudiïs tota la nit.\nS’ha d’estudiar pels exàmens. S’han de preparar uns dies abans. S’han de donar uns repassos generals a tota la matèria que entra a l’examen, sobretot a aquells conceptes o procediments que més costen, per poder-ho recordar tot i fer l’examen bé. Però els coneixements bàsics ja s’han de tenir des d’abans: els continguts s’han d’entendre i les activitats s’han de saber fer més o menys, rutinàriament, abans de posar-se a preparar cap examen.\nLa solució més senzilla d’aquest problema és repassar cada dia, a ca teva, allò que s’ha fet a classe. Es tracta, simplement, de llegir en el llibre o en els apunts el que ha explicat el professor a classe o de mirar en el quadern les activitats que s’han fet. Només cal intentar entendre-ho, res més. En principi no fa falta dedicar-hi massa temps, ni fent resums, ni passant-ho a net, ni, molt menys, intentant-ho memoritzar tot. Amb 10 minuts n’hi pot haver prou per mirar el que s’ha explicat o s’ha fet en una hora de classe. Ara bé, és important fer-ho cada dia. Aquesta feina a ca teva, constant i diària, com els deures, et facilitarà la comprensió dels successius continguts de cada assignatura, farà que entenguis més el que s’explica i el que es fa a les classes, farà que estiguis més a gust i aprofitis més les exposicions dels professors i professores i també farà que les teves notes siguin millors.\n3. CONSIDERAR L’HORARI DISPONIBLE.\nHas d’aprendre a organitzar-te al llarg dels dies i setmanes del curs escolar, tenint en compte el temps de que disposes (considerant activitats extraescolars, temps d’oci, temps amb la família, responsabilitats a casa, ...). És molt recomanable fer un horari on anotar totes les activitats que es fan i així poder saber de quines hores es disposa.\nConsiderant que l’horari :\nHa de ser flexible davant imprevists.\nReal i s’ha de fer per escrit.\nProcura començar per les assignatures que te resulten més difícils. Si les deixes per al final el teu rendiment serà pitjor i perdràs la motivació.\nProcura disposar d’un horari fix d’estudi, començant tots els dies a la mateixa hora. Es convertirà en una costum i et costarà menys esforç posar-te.\nEs recomanable repartir el temps de forma equilibrada al llarg de la setmana, estudiant tots els dies un poc per a rompre l’hàbit.\nAprofita també una estona del dissabte o del diumenge.\nEls dies que tenguis pocs deures hauries d’aprofitar per a repassar o per a avançar en treballs que has programat per altres dies.\nIntrodueix descans (5-10 minuts) per a evitar la fatiga i la interferència en la memòria entre coneixements de diferents assignatures.\nProcura acabar la teva sessió d’estudi abans de posar-te a fer altres activitats més agradables com veure la TV, practicar esport.\nUna mala gestió del temps pot conduir a moments d’estres i ansietat davant exàmens i entrega de treballs. Abans de que això passi, és millor aprendre a organitzar-se.\nPublicat per Orientadora a 11:12\nL’atenció a les dificultats d’aprenentatge. La im...\nCOM POTS AJUDAR EL TEU FILL O LA TEVA FILLA EN ELS...


DRA. M. MERCÈ TOR I PALAU – Testimonios para la Historia\nPortada » PC, 17è VOLUM. Especialitats Mèdiques de Catalunya, II » DRA. M. MERCÈ TOR I PALAU\nL’individu ha de tenir cura d’ell mateix però també cal que tingui cura del seu entorn.\nLes societats modernes han posat especial atenció en el concepte de salut pública i cada vegada es confeccionen més programes amb l’objectiu de millorar la salut i la qualitat de vida de la població. La importància de la salut no va passar desapercebuda a M. Mercè Tor i Palau, ben al contrari, des de petita va sentir una profunda admiració pel col·lectiu mèdic i va decidir que el seu futur professional havia d’estar-hi plenament vinculat. Avui la doctora Tor exerceix com a metgessa de medicina general a Lleida, on també intervé en programes de salut pública des de l’administració local, un aspecte de la sanitat que defensa amb fermesa. A més, disposa d’una dilatada experiència en el món de la cirurgia plàstica i reparadora.\nEs considera metgessa per vocació, perquè és l’única professió que s’ha plantejat a la vida i perquè la viu amb passió. “Des dels deu o dotze anys vaig dir que seria metgessa cirurgiana. No va ser fàcil portar-ho endavant perquè per circumstàncies familiars i socials primer vaig cursar la carrera de magisteri i durant alguns anys vaig fer de professora. Mentre treballava vaig estudiar la carrera de medicina i una vegada finalitzats els estudis em vaig lliurar plenament a la praxi mèdica. Des d’aleshores he estat vinculada a la medicina general, a la endocrinologia, traumatologia i a la cirurgia plàstica i reparadora, àmbits diferents però que mostren el meu interès per tot el que fa referència a la medicina i que va des de l’atenció individual a la persona que té un problema de salut fins a l’atenció col·lectiva en temes de salut pública. L’ésser humà em desvetlla molts interrogants i interessos d’investigació. Sobretot desitjo poder tractar el pacient i ajudar-lo.” Formada a la Universitat de Barcelona, va treure’s el títol de puericultora i posteriorment va iniciar la formació en matèria de cirurgia plàstica i reparadora, l’especialització en la qual està en vies d’aconseguir per via Mestos.\nLa seva tasca en el camp de la salut pública des de l’Ajuntament de Lleida li permet aportar el seu coneixement i experiència per millorar una parcel·la que en els darrers anys està ressorgint. “La salut pública engloba els esforços de la comunitat per tal de tenir una millor salut i evitar tots aquells riscos als quals de manera involuntària estem exposats i aquells que de manera voluntària provoquem. L’individu ha de tenir cura d’ell mateix, però també cal que tingui cura del seu entorn. La salut es manifesta en totes les actuacions personals i col·lectives i això fa que sigui un concepte molt ampli. El més important que tenim les persones és la salut i n’hem de tenir cura.”\nLa salut pública com a línia de treball i actuació de les administracions està despertant i això és molt positiu. “Fins ara la salut pública s’ha desenvolupat des dels municipis a través dels tècnics dels ajuntaments, però no ha estat suficient. Cal una visió més global. Aviat tindrem una agència catalana de salut pública que de ben segur permetrà establir programes i línies de treball que beneficiaran el conjunt de la població.”\nLa doctora M. Mercè Tor és secretària general de l’Associació de Professionals de Salut Municipal, entitat d’àmbit nacional des de la qual intenten promocionar i portar endavant plantejaments sobre salut pública. “Els professionals de la salut no sols hem de parlar de salubritat sinó també de salut pública. Cal motivar els polítics i fer estudis per conèixer la situació real de la salut pública als municipis i les actuacions que s’hi realitzen. El suport econòmic que requereixen tots els programes és difícil d’assolir, i més tenint en compte que els resultats són a llarg termini, amb la qual cosa els polítics no en valoren la prioritat.”\nLes mancances pel que fa a promoció i protecció de la salut són diverses: “l’educació sanitària, de salubritat, control de plagues, control d’aliments, control d’aigües, prevenció de malalties, vacunacions…”\nÉs fonamental, doncs, engegar campanyes de prevenció de la salut. “Se n’han fet però encara cal incidir-hi més, per exemple en la prevenció del càncer. Hem de donar informació sobre el fet que aquesta malaltia no significa mort però s’ha de detectar i tractar a temps. Els controls i revisions són una manera de detectar anomalies. Si malauradament es diagnostica un càncer, millor agafar-lo de forma precoç. En el cas del càncer de mama s’ha treballat i avançat molt. He participat molts anys en la reconstrucció de mames amputades i he pogut veure una evolució positiva en la curació d’aquesta patologia. També hem treballat de valent per fer que la dona a la qual s’amputa una mama passi de forma immediata per una reconstrucció. Cap dona ha de sortir d’un quiròfan amputada, es tracta de buscar la qualitat de vida, física i psíquica, de la persona, i actualment això és possible perquè disposem dels mitjans per dur-ho a terme. També s’ha de plantejar el futur d’una societat que va envellint i que necessitarà uns serveis i programes de salut específics basats en les limitacions pròpies de l’edat, psíquiques, físiques i anímiques.”\nLa prevenció és una eina fonamental del metge, és un plantejament que s’intenta introduir amb resultats cada vegada més satisfactoris: “No obstant això, molta gent només participa en programes de prevenció quan es produeix un senyal d’alarma. La persona que es troba bé pensa que no cal passar per controls. En aquest sentit és bàsic potenciar l’educació sanitària; s’ha de formar l’individu per tal que utilitzi correctament la informació. Precisament, vaig participar en un programa d’educació sanitària a la República Dominicana en què vam detectar que les mares dels nadons no tenien senyals d’alarma d’emmalaltiment dels fills i la causa d’aquesta situació era la falta d’educació.”\nLa Dra. M. Mercè Tor dedica una bona part de la seva jornada professional a la consulta privada de medicina general i cirurgia plàstica i reparadora que té a la ciutat de Lleida. “La consulta pretén atendre qualsevol tipus de persona. M’agrada molt la proximitat amb el pacient i m’agrada poder tranquil·litzar-lo quan arriba angoixat a la consulta. A cadascun se li ha de dedicar el temps necessari. La relació d’empatia entre metge i pacient ha d’existir i basar-se en una comunicació fluïda i de confiança mútua.”\nEn el camp de la cirurgia plàstica i reparadora la seva trajectòria és àmplia. “Més de vint anys treballant amb un cirurgià plàstic, el doctor Miguel Ángel Andreu Galón i més de dues-centes comunicacions avalen una tasca mèdica complexa que m’ha portat a fer reconstruccions de mames, amputacions i canvis de sexe integrals de dona a home.”\nUna trajectòria que es manté plenament activa i plena d’inquietuds per millorar el món de la salut. No és una empresa fàcil, ni ho ha estat mai. Per això ha tingut el suport primer dels seus pares, Mateu i Paquita, i avui del seu marit, Joaquim, i dels seus dos fills, el Quim i la Mercè, “que han sabut entendre la meva professió i m’han ajudat a portar-la endavant.”\nPrevAnteriorDR. SERGI TORNÉ DURAN\nSiguienteDR. VÍCTOR TOLEDO-PIMENTELNext


Espace Kasbah Amridil Skoura Marroc - Ofertes d'hotels amb els MILLORS DESCOMPTES EN LÍNIA\nDouar Amridil Ouled Yaacoub, Skoura, Skoura, Marroc, 45502 - Veure al mapa\nMés informació sobre Espace Kasbah Amridil\nAl visitar Skoura, vosté es sentirà com a casa a Espace Kasbah Amridil, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Espace Kasbah Amridil és compromet a que la seva estada sigui el més còmoda possible. L'hotel ofereix recepció 24 hores, transport hotel/aeroport, restaurant, visites turístiques, canvi de moneda per garantir el més gran comfort possible als seus clients.\nGaudiu de les comoditats d'alta gama com ara aire condicionat, calefacció, llits extrallargs (> 2 metres), ventilador, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Skoura, faci de Espace Kasbah Amridil la vostra llar.\nNúmero d'Identificació Fiscal local / Llicència de lloguer: 45000AB0024\nTots els tipus de viatgers (94)Parelles (53)Viatgers en solitari (8)Famílies amb infants petits (13)Famílies amb infants grans (1)Grups (20)


Laura Cabezas 4ª del món. | Notícies - Club Vela Blanes\nLa regatista de la classe raceboard, del Club de Vela Blanes, quarta al Campionat del Món a Riga.\nLlac de Kizezers, Riga, 16-21 agost de 2021.- Punt i final, a la capital de Letònia, del Campionat del Món de la classe Raceboard que enguany s’ha dut a terme al llac Kizezers.\nAmb una participació de més de 60 regatistes de més de 13 països, la majoria bàltics i antigues repúbliques soviètiques, juntament amb nòrdics, de l’est d’Europa i mes occidentals com França, Alemanya o Espanya; s’han completat 12 proves en categoria femenina i 14 en masculina.\nUn campionat del món que s’ha caracteritzat per unes condicions meteorològiques complicades: vents molt ratxejats durant els primers dies de competició amb intensitats altes, amb tempestes i forts xàfecs que van obligar a l’organització a deixar a terra a les noies a la segona jornada. A mesura que avançava el campionat, i cap el tram final de la competició, els vents varen baixar amb intensitat, i malgrat eren també ratxejats, si varen permetre la navegació una mica més fluida.\nLa regatista del Club de Vela Blanes, Laura Cabeza, va iniciar el Campionat del Món amb una primera jornada en que es va situar en 7é lloc. Amb el pas dels dies, la regatista va anar escalant posicions tot arribant a la darrera jornada en 5è lloc de la general. L’últim dia i amb 3 proves finalitzades, el 1er lloc a la segona prova del dia, va fer que Laura es col·loqués quarta a la general, a només dos punts del podi. La decisió del comitè de regates de dur a terme una quarta prova i permetre així un segon descart donava la possibilitat a Laura de lluitar pel bronze al mundial. Malauradament aquesta última prova no va permetre recuperar els 2 punts que separaven la regatista blanenca de la regatista local Helena Rozkaline. La letona va completar un podi 100x100 local, essent Laura la quarta.\nLaura va estar acompanyada per l’altre regatista espanyola Sandra del Villar (CN San Ramón) i com no, del seu pare Roger Cabezas, que també va participar al Campionat del Món.\nMés informació: https://worlds2021.raceboard.org/


Tres ferits en la mascletà de hui a Castelló - Diari Millars, informació local en valencià.\nLa Policia Local, els bombers i la Guàrdia Civil han hagut d’interveir.\nDurant el dia de hui, s’ha produït un accident en la mascletà de Castelló, en el qual han resultat ferides tres persones. L’Ajuntament de Castelló ha emès un comunicat, el qual reproduïm a continuació:\n“Hui durant la mascletà s’ha produït un accident en el mecanisme de dispar dels artefactes pirotècnics mentres estava en marxa l’acte. Una carcassa ha esclatat provocant que metralla es projectara en diverses direccions. El responsable de la pirotècnica ha suspés el tir de la resta de carcasses finalitzant així l’esdeveniment. La metralla projectada ha impactat de forma lleu en algunes persones que estaven veient la mascletà resultant ferides lleus 6 persones, totes elles per contusions. Totes elles han sigut ateses immediatament pel servici municipal d’assistència sanitària desplegat en l’esdeveniment. Després de l’incident, la Policia Local i personal de protecció civil han desallotjat de públic les zones pròximes a la mascletà de l’Avinguda Caputxins, rotonda de les Canyes i Camí la Plana.\nEl públic ha evacuat ordenadament estes zones i després d’estar neta de públic, s’ha procedit a la neteja de la via per a evitar que persones o vehicles pogueren registrar danys per la metralla escampada per la via pública. D’altra banda, els responsables de la pirotècnia han comprovat el material no explosionat per a assegurar la zona. Sobre les 15:30 la Policia Local de Castelló ha obert al tràfic la zona quedant solucionat l’incident.”\nPost més nousDetinguda una dona per robar en un hipermercat a Vinaròs\nPost més vellsAlerta groga per pluges al sud de València i al nord d’Alacant


Augmenten un 141% les consultes per demanar beques d’estudis post-obligatoris al Berguedà per la covid-19 - Regió7\nTambé s'ha tramitat un 72% més de beques que el 2020\nBerga | 20·09·21 | 12:14\nAlumnes de Batxillerat de l'Institut Guillem de Berguedà Arxiu/Dani Perona\nEl nombre de consultes per obtenir beques per cursar estudis post-obligatoris a l’Oficina Jove del Consell Comarcal del Berguedà ha augmentat un 141%. Fins el fins el 15 de setembre, s’hi han atès 554 consultes quan en el mateix període de l’any passat van ser 229. Aquest nombre de consultes fins a mitjans de setembre ja és superior a les 536 que hi van haver el 2020, en tot el període, fins el 14 d’octubre, quan es va acabar el termini per demanar-les.\nTambé ha registrat un creixement del nombre de beques generals tramitades. Fins el 15 de setembre d’enguany han estat 305 mentre que el 2020 van ser 177. Això suposa un 72% més. També s’han demanat més beques d’equitat: 123. Fa un any van ser 84, de manera que hi ha hagut un 46% d’increment.\nLa consellera comarcal d’Ensenyament, Araceli Esquerra, ha manifestat que aquest augment “és fruit de la precarització del mercat laboral. Arran de la covid-19, hi ha pares que han quedat en situació d’ERTO. Això ha fet que creixi el nombre de peticions de beques per als estudis dels fills”, assenyala Esquerra. Les beques han esdevingut “una eina molt bona per a les famílies que actualment necessiten més ajuda”, ha afegit la consellera.\nBeques generals i d’equitat\nA grans trets, l’Oficina Jove del Consell Comarcal del Berguedà està tramitant dos tipus de beques. D'una banda, hi ha la general que atorga el Ministeri d'Educació. La pot demanar tothom que cursi estudis postobligatoris com batxillerat, cicles formatius o estudis universitaris.\nTambé existeixen les beques d’equitat. Aquestes les atorga la Generalitat i només es pot demanar per estudis universitaris sempre que es cursin en centres propis d’universitats públiques de Catalunya. I serveix, principalment, per obtenir una reducció de la matrícula.\nFins el 15 de setembre, l’Oficina Jove també ha tramitat 3 beques de necessitat especial i ha registrat 30 tràmits no finalitzats. Es tracta de tràmits que es comencen però que no es finalitzen perquè, per exemple, falten dades. En aquests casos, la persona interessada completa ella mateix la petició quan disposa de tota la informació requerida. En el mateix període del 2020, es van fer un total de 55 tràmits no finalitzats.\nPer la seva banda, Abel Garcia, conseller de Joventut s’ha declarat “molt satisfet de ser un punt de referència per donar aquest servei, que arriba directament a joves berguedans”. Garcia ha agraït la tasca de l’equip tècnic. "La seva expertesa i experiència, fa possible que el Consell ofereixi serveis públics de qualitat i assolim les fites i resultats que a dia d’avui tenim”. A més, ha recordat que “al mateix temps, també donem compliment a un dels compromisos marcats al Pla Comarcal de Joventut”.\nLes persones interessades en sol·licitar aquesta beca han de demanar cita prèvia trucant al 93 821 35 53. Necessiten una foto o fotocòpia del DNI dels membres de la unitat familiar, el número de compte de l’estudiant, el carnet de discapacitat i família nombrosa en el cas que se’n tingui, el contracte del pis si l’estudiant resideix fora de casa durant el curs i els ingressos anuals bruts dels autònoms en cas que hi hagi algun membre de la família que ho sigui.\nLa tramitació es fa a l’Oficina Jove del Berguedà -situada al carrer de Pere III, número 5 baixos de Berga- de les 8 del matí a les 3 de la tarda de dilluns a divendres. I també les tardes de dilluns i de dijous de 4 a 6 de la tarda. Les beques per estudis no universitaris es poden sol·licitar fins el 30 setembre mentre que les universitàries fins el 14 d’octubre.


Molné preveu pèrdues d'entre 5 i 10 milions a EMAP aquesta temporada | BonDia Diari digital d'Andorra.\nM. P. / Foto: Comú de la Massana\nLa crisi sanitària provocada per la pandèmia de coronavirus que ha comportat que per ara els turistes no hagin pogut accedir a les pistes d'esquí del país està castigant durament les arques de les estacions. En el cas de Vallnord-Pal Arinsal, la cònsol major de la Massana, Olga Molné ha apuntat que la temporada es podria tancar amb entre 5 i 10 milions d'euros de pèrdues. Amb tot ha remarcat que "és molt difícil fer previsions i donar xifres concretes perquè no sabem com aniran les coses", insistint que la xifra donada "no és gens concreta". De fet, ha indicat que actulment es registra un 95% menys de clients, per la qual cosa "es poden adonar de la magnitud del problema", però ha insistit en què es difícil fer previsions ja que la pandèmia és evolutiva.\nJustament en la sessió de consell de Comú celebrada aquest matí s'ha aprovat l'autorització de despesa per poder injectar els 3 milions auncinats a EMAP. Uns diners que segons els conseller de Finances, Jordi Areny, "han de ser suficients per cobrir fins a l'abril". Amb tot, s'ha mostrat a l'expectativa de com pugui anar la temporada d'estiu, ja que si es confirma que la circulació del virus és menor i es pot repetir la situació de l'any passat, "potser podem fer una temporada d'estiu important i amb afluència de gent. Això ho anirem veient les properes setmanes perquè va canviant dia a dia". És per aquest motiu que no es descarta haver de fer noves aportacions econòmiques a l'estació. "Aquests tres milions són per fer front a les necessitats de tresoreria actuals però és obvi que cada mes que passa i estem tancats o oberts a mitges els ingressos no són suficients per anar cobrint les despeses i cada vegada es necessitarà més imports de diners", ha admès Molné.\nSobre la decisió de mantenir les estacions tancades als turistes la cònsol massanenca ha recordat que "sempre ens hem alineat amb les decisions del Govern i d'Ski Andorra i seguirem així, oberts únicament per a les persones residents". Amb tot, ha insistit que "estarem molt pendents del què passi al nostre voltant en les properes setmanes" per veure què es pot fer aquí.\nD'altra banda, en la sessió s'han aprovat els crèdits reconduïts de l'any passat per valor de 716.194,23 euros que han de permetre acabar obres que estan a mitges o que encara no s'han iniciat. És el cas dels treballs a la teulada de Casa Comuna per millorar l'aïllament tèrmic, la construcció d'una rotonda a l'avinguda Sant Antoni per evitar retencions o l'arranjament del camí d'accés al refugi de Comapedrosa entre altres.\nPer últim, s'ha aprovat la licitació per reformar i rehabilitar quatre berenadors de la parròquia, on s'arranjaran els bancs, les taules i les barbacoes i la previsió d'inversió és de 195.300 euros.


101 DUBTES DEL CATALÀ RESOLTS PER L’OPTIMOT de Pau Clua – Xarxa de Biblioteques de Cornellà\nPau Clua ha treballat a la televisió com a guionista de programes infantils, així com de diverses sèries de ficció, i és coautor dels llibres Tot sobre TV3, Els perquès de Catalunya, El Nadal de la família Fernández i Tot el que sempre has volgut saber sobre Catalunya i ningú no t’ha explicat mai. Àlex López es dedica professionalment al món de la il·lustració des de l’any 2001 i els seus treballs van des del món del còmic fins al de la publicitat, passant per la il·lustració editorial i de llibres de text. Els seus treballs s’han publicat a Espanya, França i Itàlia.\nL’Editorial Penguin Random House, amb el seu segell Rosa dels Vents, ha publicat el llibre titulat 101 dubtes del català resolts per l’Optimot, elaborat a partir de les fitxes del servei de consultes lingüístiques de la Direcció General de Política Lingüística. Aquest llibre està pensat per ajudar les persones que parlen i escriuen en català a resoldre els dubtes lingüístics més freqüents d’ortografia, morfologia, sintaxi i lèxic.\nL’Optimot, creat al 2008. és el servei de consultes lingüístiques que ofereix Política Lingüística en col·laboració amb l’Institut d’Estudis Catalans i el TERMCAT. Es tracta d’un cercador d’informació lingüística que ajuda a resoldre dubtes sobre la llengua catalana i que incorpora diferents diccionaris i recursos lingüístics. El cercador és un dels webs més consultats de la Generalitat de Catalunya. En els darrers quatre anys, ha tingut prop de 70 milions de visualitzacions.


Sóc Autònom. Puc deduir les despeses de restaurants i bars?\nEn cas que tinguis despeses d’àpats realitzats en bars i restaurants, per a deduir-les, caldrà que acreditis que estan afectes a l’activitat, tenir la factura corresponent i haver-les pagat amb mitjans electrònics. A més, cal tenir en compte que hi ha un límit quantitatiu.\nAbans d’analitzar aquest tema, cal tenir en consideració que s’han de complir les regles generals de deducció de despeses, i per tant, considerar que estan afectes a l’activitat i acreditar-les mitjançant una factura.\nVist això, hi ha una sèrie de factures que fem en establiments de restauració, com són bars i restaurants, que podrem deduir sempre que es compleixin alguns requisits:\nLa despesa s’ha de produir obligatòriament en un establiment de restauració, com bars i restaurants (no supermercats).\nS’ha de pagar amb un mitjà electrònic de pagament, com per exemple una targeta de dèbit o de crèdit (no en efectiu).\nInsistir que cal que sigui una despesa afecta a l’activitat (i que es pugui demostrar), per tant, en dia laborable i acreditada amb factura.\nQue s’acrediti amb una factura en que es mostrin les nostres dades (NIF, nom, etc.)\nSón deduïbles en el mateix import tant en Renda (IRPF) com en IVA.\nHi ha un límit quantitatiu per a cada dia laborable (independentment dels comensals):\nSi pernoctes fora del teu municipi de residència (caldrà demostrar-ho):\nSi l’àpat es realitza a l’Estat espanyol: 53,34€/dia.\nSi l’àpat es realitza fora de l’Estat espanyol: 91,35€/dia.\nTota despesa dallotjament (hotels o similars) acreditada amb factura.\nSi pernoctes a la teva pròpia residència:\nSi l’àpat es realitza a l’Estat espanyol: 26,67€/dia.\nSi l’àpat es realitza fora de l’Estat espanyol: 48,08€/dia.\nAlguns exemples per a il·lustrar el compliment de les condicions:\nSi tinc un tiquet d’un restaurant no el podríem deduir, ja que no disposo de la factura (caldria demanar-la a l’establiment, amb les nostres dades).\nSi tinc una factura de 200€ d’un àpat que he pagat amb targeta, només podríem deduir el límit quantitatiu anteriorment exposat.\nSi tinc una factura d’un àpat realitzat en diumenge, en principi no podríem deduir-lo ja que no podríem acreditar l’afectació a l’activitat.


Sarrià viu una nit poètica organitzada per la llibreria A Peu de Pàgina\nVa predominar un to intimista i personal, en alguns casos amb crítica social\nPer Ana Rubió\nNit poètica A Peu de Pàgina © Lluís Morera (Avi Llop)\nA Peu de Pàgina de Sarrià va celebrar dijous una nit poètica en el marc de la nova festa del cultural impulsada per la Cambra del Llibre de Catalunya, el Llibrestiu. Amb totes les entrades exhaurides, hi van assistir al voltant de quaranta persones, la majoria, veïnes de la vil·la de Sarrià, i va comptar amb la participació de set autores de poesia, totes elles menors de quaranta anys.\nTeresa Colom © Lluís Morera (Avi Llop)\nOna Salvat © Lluís Morera (Avi Llop)\nDavid Caño © Ana Rubió\nSusanna Rafart © Ana Rubió\nNoa Noguerol © Lluís Morera (Avi Llop)\nLa tria, com explicava la propietària de la botiga, Gemma Barrufet, va ser feta expressament per potenciar el talent jove, cosa que va permetre a les espectadores descobrir noves veus del sector. L’acte va dividir-se en dues parts: un cocktail poètic i un concert, acompanyats d’una pausa per sopar.\nLes organitzadores van aprofitar al màxim l’espai de la llibreria: entre els llibres, la Susanna Rafart, l’Ona Salvat i en David Caño van compartir les seves poesies; i, a la sala de peu de carrer, el públic va poder escoltar l’Esteve Plantada, la Nina Roma, la Noa Noguerol i la Teresa Colom. A més, a l’exterior van col·locar una paradeta amb les obres de les autores, al voltant de la qual es van reunir les assistents durant el descans per a comentar sensacions.\nInterior de la llibreria © Ana Rubió\nParadeta a fora de la llibreria © Lluís Morera (Avi Llop)\nEntre les poesies recitades, va predominar un to intimista i personal, en alguns casos amb crítica social. Cada autora va disposar d’uns deu minuts de lectura, que moltes van aprofitar per a explicar el perquè de les seves composicions i per recomanar altres artistes i obres. Les espectadores en van sortir molt contentes.\nEl concert d’Anna Barrufet i Aina Lluch també va rebre forts aplaudiments; les cantants van interpretar alguns temes propis i algunes versions. Dues veus boniques i molt carisma dalt de l’escenari van fer de la vetllada una nit especial.\nAnna Barrufet i Aina Lluch © Lluís Morera (Avi Llop)\nLa digitalització arriba amb força a les llibreries de petit i mitjà format\nLa llibreria A Peu de Pàgina anuncia la seva proposta per celebrar el Sant Jordi


NNGG al·lega que se senten tan catalans com espanyols - Notícies Política - Notícies Política - e-notícies\nPolítica · 12 d'Octubre de 2009. 21:03h.\nEls joves del PP afirmen que s'inspiren en "la llibertat, la tolerància i la democràcia"\nJoves del PP amb el diputat Rafael López, en un acte a la seu del partit\nLa branca juvenil del Partit Popular de Catalunya, Noves Generacions, "s'inspira en els valors de la llibertat, la tolerància i la democràcia i es reafirma en la seva constant tasca per defensar la Constitució i l'Estat de dret", segons un comunicat enviat a la nostra redacció.\nS'afegeix que "en aquest sentit, des de Noves Generacions volem aprofitar aquest dia per recordar la nostra participació activa en totes aquelles ocasions que les institucions de Catalunya reconeixen com a la Diada, el dia de la Constitució o Sant Jordi".\n"Així mateix", s'indica al comunicat, "Noves Generacions comparteix plenament el sentiment en aquest dia de tants ciutadans de Catalunya que es senten tan catalans com espanyols, i reitera formalment el nostre més càlid suport als cossos i forces de seguretat que garanteixen les llibertats fonamentals de tots els ciutadans en el marc de la Constitució i de l'Estat de dret".\n#13 Gabri, SJD, 14/10/2009 - 12:56\nSi també se senten catalans per què no particien en algun acte reivindicatiu de la Diada? No han participat en el fervor nacionalista espanyol del 12-O? Doncs que ho facin amb l\_'11-S també...\n#12 manolo, montilla de oriles, 14/10/2009 - 12:03\ny yo me siento flex.\n#11 Roger Altamirano, Granollers, 13/10/2009 - 19:15\nAiì volen dir que son espanyols,no? tan els costa dir que son espanyols i prou..?? renoi quants farsants hi han al PP.\n#10 Pere, Premià de Dalt, 13/10/2009 - 18:39\nAquests es senten d'allò que els identifica i del que no, també.\nAixò si que son ganes de no voler discutir.\n#9 NNDD = Nuevos degenerados, Lleida, 13/10/2009 - 14:31\nI les SS eren nazis i jueus no? NNGG no enganyeu a ningu.. Falange, c's,upyd,pp.. Diferents animals, mateixa fauna espanyola.


Primavera de la Llengua, Masterquímica i Paraules de la física – Enxarxats\nPosted on 05-31-2013 by XDL\nEn el marc de les activitats de la Primavera de la Llengua, a les facultats de Física i Química s’han fet les activitats següents: l’intercanvi de llibres per Sant Jordi, activitat compartida entre les dues facultats, Paraules de la física, a la Facultat de Física, i la novena edició del Masterquímica, a la Facultat de Química.\nHa estat el primer cop que s’ha organitzat un intercanvi de llibres per Sant Jordi a les facultats de Física i Química. I com a iniciativa pionera cal dir que ha estat un èxit, ja que es van intercanviar gairebé 100 llibres.\nEl sistema es basava en el mètode següent: la setmana abans de l’intercanvi, les persones interessades en aquesta activitat deixaven els seus llibres als punts que s’havien establert a les secretaries de Física i Química i a canvi rebien un «val per un llibre». Aquests vals es bescanviaven per llibres el mateix dia de l’intercanvi (el dilluns 22 d’abril ja que el dia de Sant Jordi no hi havia classe).\nEl dilluns vam muntar la paradeta a les deu del matí. Els voluntaris de gestionar l’intercanvi eren diversos professors i membres de les comissions de dinamització lingüística de les dues facultats. Només una hora després de l’inici de l’activitat, ja s’havien lliurat la majoria de llibres! Val a dir que l’oferta de llibres era força suculenta, i n’hi havia de tota mena (des de manuals de programació en C# fins a l’edició en anglès del recentment famós llibre Cinquanta ombres d’en Grey).\nEn acabar la jornada es van intercanviar la gran majoria de llibres. I els pocs que van quedar es van guardar perquè la gent amb val que no ho havia pogut fer en tingués l’oportunitat.\nCom a anècdota, va venir un estudiant de Química que no s’havia assabentat de l’activitat i, en donar un cop d’ull als llibres, va trobar-ne un de Joan Fuster que feia molt temps que buscava. Com que no tenia cap val de l’intercanvi, va anar a casa a corre-cuita a buscar un llibre per poder-lo bescanviar pel que tant volia!\nD’altra banda, a la Facultat de Física, hem engegat Paraules de la física. Amb aquest projecte els estudiants, PDI o PAS de la Facultat de Física poden triar una paraula que pertanyi al món de la física i explicar el motiu de la seva elecció. De moment ja han sortit paraules com ara: quàntic, maxwel·lià, trivial, estocàstic, entropia, soroll de color, etc.\nTotes aquestes paraules arriben a través d’un formulari que hi ha en el blog del mateix nom, espai que també serveix de canal de difusió de les paraules i dels serveis i recursos dels Serveis Lingüístics.\nLa finalitat d’aquesta iniciativa és treballar la terminologia del camp de la física: normalització i difusió de termes, cerca d’equivalents, etc. També s’espera que doni lloc a altres idees i activitats posteriors que fomentin la curiositat i la dèria per les paraules i també les ganes de participar i d’implicar-se dels diferents col·lectius de la Facultat.\nExemples de paraules normalitzades són sabor, bellesa i veritat, que, a part de les accepcions ja conegudes, actualment ja compten amb el seu significat físic (ho podeu trobar als apunts de física del Vocabulària, que s’hi pot anar —per descomptat— a través de Paraules de la física).\nL’activitat que tanca la Primavera de la Llengua és la novena edició del Masterquímica, que ha tingut lloc els dies 21-24 de maig a la Facultat de Química. Aquest any s’hi han presentat trenta pòsters —èxit de participació—, cosa que va crear un ambient ple d’animació a l’exposició dels treballs al vestíbul de la Diagonal i a l’acte central de lliurament de premis. Com a novetat, aquest any els guanyadors han fet una breu exposició oral de la recerca que havien presentat en format pòster.\nThis entry was posted in Facultats, Física, Primavera 2013, Química and tagged llibres, premis i concursos by XDL. Bookmark the permalink.


Converteix Bitcoin Gold (BTG) i Unces d'alumini (XAL) : Canvi de divises Calculadora de conversió\nBitcoin Gold (BTG) i Unces d'alumini (XAL) Canvi de divises Calculadora de conversió\nAquest Bitcoin Gold i Unces d'alumini convertidor està al dia amb tipus de canvi de 21 Gener 2019.\nIntrodueixi l'import que voleu convertir a la casella a l'esquerra de Bitcoin Gold. Utilitzeu les monedes "swap" per fer Unces d'alumini la moneda per defecte. Fer clic a Unces d'alumini o Bitcoin Gold per convertir entre aquesta moneda i totes les altres monedes.\nThe Bitcoin Gold és la moneda en la cap dels països. El símbol per BTG pot ser escrit BTG. El símbol per XAL pot ser escrit Al Oz. La taxa de canvi de the Bitcoin Gold es va actualitzar per última vegada el 20 Gener 2019 de coinmarketcap.com. La taxa de canvi de Unces d'alumini es va actualitzar per última vegada el 18 Gener 2019 de El London Metal Exchange. La BTG factor de conversió té 12 dígits significatius. La XAL factor de conversió té 4 dígits significatius.


Grífols investigarà a Ordino, entre altres, cures contra el càncer i la Covid - Poble Andorrà\nGrífols investigarà a Ordino, entre altres, cures contra el càncer i la Covid\nEl Centre d'R+D+I el lideraran prestigiosos científics multidisciplinaris que treballaran en línies de recerca pròpies\nImatge del Centre de Recerca.\nEl Centre de Recerca que instal·larà Grífols a Ordino farà investigació centrada en immunologia i dins de les malalties en les que es cercaran tractament hi haurà càncer i el coronavirus. Així ho va explicar el ministre de sanitat Joan Martínez Benazet.\nEl Centre de Recerca Immunològica esdevindrà un espai d’investigació pioner en totes les àrees de la immunologia, que treballarà en solucions per a aplicacions terapèutiques. A més, segons expliquen des del Govern, també disposarà d’un equipament tecnològic avançat i d’un conjunt de científics i tècnics d’avantguarda. Aquest Centre d’R+D+I el lideraran prestigiosos científics multidisciplinaris que treballaran en línies de recerca pròpies i alhora promouran investigacions en línia amb altres equips de recerca internacionals. També es preveu que el centre pugui acollir diferents equips per al desenvolupament de projectes científics específics de l’àmbit sanitari\nEl Centre d’Investigació en Immunologia, que es preveu que esdevingui un projecte insígnia en el seu àmbit, serà un dels pocs centres de recerca dedicats a la immunologia a Europa i servirà com a centre internacional per al desenvolupament de tractaments per a trastorns del sistema immunitari\n(vídeo) Un youtuber es vanaglòria d'haver creuat de "punta a punta" Andorra per veure a la xicota i la xarxa se'n riu de la 'proesa'